A fenti folyamat eredményét láthatjuk a jelenlegi kormány visszás EU-politikájában is. A kormányfő 2009. januárjában még ellenzéki politikusként cikket írt arról, hogy Brüsszel miért nem hasonlítható Moszkvához. [Magyar Nemzet 2009. január 20. Online már nem elérhető.] 2013. júliusában, immár kormányfőként, Brüsszelt Moszkvával állította párhuzamba az Európai Parlamentben a Tavares-jelentés vitájában. A Brüsszel-ellenes hang azért tudott nagyon gyorsan meghonosodni a kormányzati kommunikációban és a magyar közbeszédben, mert, mint jeleztem, a magyar állampolgárok döntő hányada számára teljesen ismeretlen volt és maradt az európai egység gondolata, ellenben nagyon ismerős a vélt vagy valós félelem a Magyarországot meghódítani akaró gonosz nagyhatalmaktól.
https://wp.me/p3gCT8-B9